רצח מיכל אלירז

רצח מיכל אלירז התרחש ב-20 ביולי 1978 כשהרב משה אלירז רצח את אשתו מיכל בביתם במושב חיספין ברמת הגולן בעזרת אקדח שהחזיק ברישיון. האירוע עורר סערה בציונות הדתית לאחר שהתברר שרבנים בכירים בתנועה ידעו על הבעיות הנפשיות של משה אלירז אך נמנעו מלאשפזו ומלקחת ממנו את האקדח. לפי הערכות, לאירוע הייתה השפעה ארוכת טווח על הנהגת הציונות הדתית.

רקע 
מיכל (לבית קינדרייך) נולדה ב-1939 בפריז ועברה את מלחמת העולם השנייה במחבוא בעיר. לאחר המלחמה התחנכה בהכשרה של השומר הצעיר בצרפת שם הכירה את משה שטרית, ששרד גם הוא את המלחמה. השניים נישאו בצרפת ועלו ארצה ושינו את שם המשפחה לאלירז.

בארץ נולדו לזוג שבעה ילדים ומשה למד בישיבת מרכז הרב והיה מקורב לרב צבי יהודה קוק ולשאר ראשי הישיבה וביניהם הרב צבי ישראל טאו. ב-1969 עברו לגור בחברון ולאחר מספר שנים עברו לגור ב בירושלים. לאחר 1973, כשהוקמה חיספין ברמת הגולן עברה המשפחה לשם ומשה מונה למשגיח הרוחני של ישיבת ההסדר.

מצבו הנפשי של משה 
לפי עדויות חברים ומשפחה סבל משה, לאורך תקופה ארוכה, ממחלת סכיזופרניה דבר שגרם לו לפרצי זעם ואלימות כלפי אשתו מיכל. משה אף אושפז, בגלל מחלתו, במוסד אך ברח משם. מיכל ובנותיה הגדולות פנו לרבני מרכז הרב, וביניהם הרב צבי יהודה קוק, הרב טאו, הרב שלמה אבינר והרב אביגדור נבנצל, כדי להסתייע בהם להפנות את משה לטיפול פסיכולוגי וכן ביקשו שהרבנים יורו למשה להפקיד את האקדח שנשא ברישיון. לפי העדויות הפנייה בנושא לרב צבי ישראל טאו לא נענתה מאחר שהרב מתנגד לפסיכיאטרים ופסיכולוגים בהם הוא רואה את סוכני החילוניות וכן טען שלקיחת האקדח תפגע בכבודו של משה.

פרשת הרצח 
ביום חמישי, 20 ביולי 1978, סיים הרב משה אלירז את עבודתו במרכז הרב ונסע לביתו בחיספין יחד עם בנו שמואל. בהגיעו הביתה הורה לבנו להישאר בחוץ ואז נכנס הביתה וירה למוות במיכל.

משה הועמד לדין אך נמצא לא כשיר להישפט בגלל מצבו הנפשי ואושפז במוסד סגור ונפטר שם.

הילדים היתומים עברו לגור בבית האחות הבכירה הנשואה שגרה בירושלים.

השפעות האירוע 
בעקבות האירוע נמתחה ביקורת קשה על הנהגת ישיבת מרכז הרב ובמיוחד על הרב טאו שלטענת המבקרים על אף מצבו הנפשי של משה אלירז לא ניסה למנוע ממנו לשאת אקדח. טאו גזר על עצמו גלות של מספר שנים במושב קשת ברמת הגולן. הרב אביגדור נבנצל, שכיהן כרב הרובע היהודי קונן בהלוויה  ופרש מתפקידו למשך שנה. הרב צבי יהודה קוק גזר על עצמו להימנע מלהשתתף בטקס ברכת כהנים בישיבה.

ההערכה היא שהשנים בהם שהה הרב טאו ברמת הגולן היו שנותיו האחרונות של הרב קוק ותחילת מלחמות הירושה והרב אברהם שפירא ניצל זמן זה לדחוק את רגלי חסידיו של הרב טאו מהישיבה. מספר שנים לאחר שחזר הרב טאו לירושלים פרש מישיבת מרכז הרב והחליט להקים את ישיבת הר המור.

קישורים חיצוניים 
 
 
 
 אלי ביתאן, פרשת רצח מיכל אלירז, בפייסבוק.

ביאורים

הערות שוליים 

ישראל: אלימות במשפחה
פרשיות רצח בישראל
אלימות נגד נשים: ישראל
חיספין
בוגרי המכללה האקדמית תל חי
ישראליות שנולדו ב-1939
ישראלים שנולדו ב-1939
ישראליות שנפטרו ב-1978
ישראלים שנפטרו ב-1978